text: Flertal for ny motorvej
  22 marts 2010 kl. 07.42
  Der tegner sig et flertal for at bygge en ny motorvej gennem Jylland. Blandt trafikforligets partier er kun SF imod.
  Det næste store motorvejsprojekt i Jylland bliver formentlig en 160 km lang motorvej langs med eller oven på Hærvejen - et projekt, der ifølge en rapport udarbejdet af konsulentfirmaet Niras for Transportministeriet vil koste 13-18 milliarder kroner at realisere, skriver Morgenavisen Jyllands-Posten mandag.
  I både Socialdemokratiet, Venstre, Det Radikale Venstre og Dansk Folkeparti er der begejstring for idéen om at bygge en ny motorvej gennem Jylland fra lidt syd for Aalborg til Kolding. Blandt partierne bag trafikforliget er kun SF imod.
  Målet med en hærvejsmotorvej er at fjerne 10.000-15.000 biler dagligt fra den østjyske motorvej, der især omkring Vejle Fjord og Århus ikke kan klare ret meget mere trafik. Prognoser viser, at trafikken ved Vejle vil bryde sammen om 10-15 år, hvis der ikke sker noget drastisk.
  Se forslag til linjeføringer
  